J. Senko, poslanec: (2008-11-06):
Ďalšie pozmeňujúce návrhy legislatívnotechnicky spresňujú pri opise štátnych vyznamenaní umiestnenie radových stužiek a stužiek na lište. Teraz prejdem vo svojom vystúpení  ku konkrétnemu zneniu mojich návrhov. Pozmeňujúci návrh č. 1. Paragraf 14 sa dopĺňa ods. 3, ktorý znie: „3. Ak sa medaila prezidenta Slovenskej republiky udeľuje kolektívu osôb, toto štátne vyznamenanie prevezme kolektívom osôb určený člen.“ Odôvodnenie. Navrhuje sa, ktorá osoba prevezme medailu prezidenta Slovenskej republiky, ak sa toto štátne vyznamenanie udelí kolektívu osôb. Návrh č. 2. V prílohe č. 1 v čl. I piatom bode sa slová, citujem, „na pravouhlej lište“ koniec citácie, nahrádzajú slovami, citujem, „a lište“, koniec citácie. Odôvodnenie. Ide o úpravu textu v nadväznosti aj na kruhový tvar radových stužiek. Návrh č. 3 v prílohe č. 1 v čl. III treťom bode sa za slová, citujem, „je stvárnená“, koniec citácie, vkladá slovo, citujem, „rovnako“, koniec citácie. Odôvodnenie. Ide o legislatívnotechnickú úpravu textu, tak ako je v prílohe č. 1 v čl. II piatom bode. Návrh č. 4. V prílohe č. 2 v čl. I piatom bode v čl. II piatom bode sa slová, citujem, „na pravouhlej lište, koniec citácie, nahrádzajú slovami, citujem, „na lište“, koniec citácie. Odôvodnenie. Ide o úpravu textu v nadväznosti na kruhový tvar radových stužiek. Návrh č. 5. V prílohe č. 2 v čl. III tretí bod znie, citujem. „3. Radová stužka má tvar kruhu s priemerom 15 milimetrov, je hodvábna, modro-bielo-modrá s rovnakým pomerom farieb. V strede stužky je miniatúra závesu radového kríža v tvare listu ruže s rozmermi 20 x 14 milimetrov, ktorá je razená zo striebra.“ Odôvodnenie. Ide o legislatívnotechnickú úpravu textu tak, ako je v prílohe č. 2 v čl. I piatom bode a v čl. II piatom bode. Návrh č. 6. V prílohe č. 3 v čl. I piatom bode v tretej vete a v čl. II piatom bode v tretej vete sa slová, citujem, „s priemerom 40 milimetrov“ koniec citácie, nahrádzajú slovami, citujem, „s priemerom 10 milimetrov“, koniec citácie. Odôvodnenie. Ide o legislatívnotechnickú úpravu, tak ako je v prílohe č. 3 v čl. III v štvrtom bode poslednej vete. Návrh č. 7. V prílohe č. 3 čl. I a II sa slová, citujem, „na pravouhlej lište“, koniec citácie, nahrádzajú slovami, citujem, „na lište“, koniec citácie. Odôvodnenie. Ide o úpravu textu v nadväznosti aj na kruhový tvar radových stužiek. Návrh č. 8. V prílohe č. 3 v čl. III v štvrtom bode v tretej vete sa za slovo, citujem, „kríža“, koniec citácie, vkladajú slová, citujem, „občianskeho druhu“, koniec citácie. Odôvodnenie. Ide o upresnenie textu prílohy č. 3 k zákonu v nadväznosti na vyobrazenie Radu Ľudovíta Štúra III triedy v prílohe č. 6a k zákonu. Návrh č. 9. V prílohe č. 3 v čl. IV sa za slovo, citujem, „nosenie“, koniec citácie, vkladá slovo, citujem, „iných“, koniec citácie. Odôvodnenie. Ide o legislatívnotechnickú úpravu. Návrh č. 10. V prílohe č. 4 v čl. I, II a III a v prílohe č. 5 v čl. I, II a III sa slová, citujem, „na pravouhlej lište“, koniec citácie, nahrádzajú slovami, citujem, „na lište“, koniec citácie. Odôvodnenie. Ide o úpravu textu v nadväznosti na kruhový tvar radových stužiek. Toľko k môjmu pozmeňujúcemu a doplňujúcemu návrhu k predmetnému návrhu zákona. A dovolil by som si aj uviesť spôsob hlasovania o uvedených návrhoch a síce spôsobom, že o bode 1 navrhujem, aby sa hlasovalo samostatne a o bodoch 2 až 10 spoločne. Ďakujem, pán podpredseda, skončil som.